28/02/2022 | Administración LocalMunicipal
Zas
Revogación de competencias da Alcaldía

ANUNCIO DE REVOGACIÓN DE COMPETENCIAS DA ALCALDÍA De conformidade cos art.43 e 44 do Regulamento de Organización, Funcionamento e Réxime Xurídico das Entidades Locais do 28 de novembro de 1986, faise público o Decreto n.º 53, do 21/02/202. Visto o Decreto 385/2021 de 03/11/2021 no que se efectúan as seguintes delegacións: Primeiro: Realizar delegación xenérica ao abeiro do art.43.3 do ROF, das areas nos seguintes concelleiros. AREA DE VÍAS E OBRAS: Luciano Nicolas Boussata Nebra. AREA DE PERSOAL: Luciano Nicolas Boussata Nebra. ÁREA DE VERBENAS: Luciano Nicolas Boussata Nebra. ÁREA DE PADRÓN E RESIDENCIA: Luciano Nicolas Boussata Nebra. A delegación xenérica comprende a facultade de dirixir os servizos, xestionalos e resolver mediante actos administrativos que afecten a terceiros. Segundo: Efectuar delegaciós especial de servizo ao abeiro do art.43.5. b do ROF no seguinte concelleiro: CONCELLARÍA DELEGADA DE CULTURA: Luciano Nicolas Boussata Nebra De conformidade co previsto no art.43.5 b) do citado R. O. F., as citadas delegacións comprenden a dirección interna e a xestión dos servizos correspondentes, pero non inclúen a facultade de resolver mediante actos administrativos que afecten a terceiros. A facultade resolutoria corresponde a Alcaldía. Visto o Decreto 386/2021, do 3/11/2021, no que se resolveu: Primeiro. –Incluír expresamente na delegación xenérica das áreas citadas a autorización e disposición do gasto que conleven os acordos que se adopten coa excepción do recollido no apartado seguinte. Segundo. –Na Área de Vías e Obras non se delega a autorización e disposición do gasto que se realice mediante contratación menor salvo que a contratación menor se realice no ámbito dos Plans de Obras e Servizos da Deputación. Terceiro. –Notificar a presente resolución aos designados. Cuarto. –Trasladar a Intervención tesourería. Quinto. –Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF. Visto que o desempeño das delegacións efectuadas é incompatible coas circunstancias personais co concelleiro D. Óscar Lema Romero. En virtude das atribucións que me confiren os arts.21.3 da Lei 7/1985, do 2 de abril, Reguladora das Bases do Réxime Local, art.61 da Lei 5/1997, do 22 de Xullo, de Administración Local de Galicia e art.43 do Regulamento de Organización, Funcionamento e Réxime Xurídico das Entidades Locais de 28 de novembro de 1986, resolvo: Primeiro. –Revogar a delegación de competencias da Alcaldía no concelleiro D. Óscar Lema Romero efectuada mediante decreto n.º 385/2021. A dita revocación se refire tanto as delegación xenéricas como as especiais de servizo que se sinalan a continuación: Delegación xenérica: Área de vías e obras, Área de Persoal, Área de Padrón e residencia, Área de verbenas. Delegacións especiais de servizo: Concellería Delegada de Cultura. Segundo. –Revogar a delegación de competencias da Alcaldía no concelleiro D. Óscar Lema Romero, efectuada mediante Decreto n.º 386/2021, correspondendo, polo tanto, a autorización e disposición do gasto ao alcalde. Terceiro. –Notificar a presente resolución aos designados. Cuarto. –Remitir a resolución ao B. O. P. da Coruña para a sua publicación, igualmente publicar a resolución no taboleiro de anuncios do Concello, sen prexuizo da súa efectividade desde o momento da sinatura da resolución pola Alcaldía. Quinto. –Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF. En Zas, a 22 de febreiro de 2022. O alcalde Manuel Muíño Espasandín